ՍՀԱԿՕ-ի համաձայն, սննդային հավելումներ արտադրողները պետք է գրանցեն իրենց ձեռնարկությունը ՊԴՎ-ում: Սակայն, նրանցից չի պահանջվում ՊԴՎ-ի գրանցում և հաստատում ստանալ իրենց արտադրանքի համար նախքան վաճառքը: Սննդային հավելումների վաճառքում հայտնվելուց հետո ՊԴՎ պարտականությունները ներառում են արտադրանքի մասին տեղեկության (օրինակ. մակնշում (labeling), ազդեցության պնդումներ, փաթեթի ներդիրներ) և հավելումների անվտանգության մոնիտորինգը (29): Հաշվի առնելով շուկայում նորանոր սննդային հավելումների հսկայական տեմպերով հայտնվելը և դրանց անվտանգության և ինֆորմացիայի մոնիտորինգի ՊԴՎ նվազ կարողությունները, դժվար չէ պատկերացնել մոնիտորինգի որակը, որի «արդյունքներն» առավել քան խոսուն են և որոշ օրինակներ կներկայացվեն ընթերցողի ուշադրությանը: